**Vplyvy na podnikateľské prostredie**

|  |
| --- |
| **Vplyvy na podnikateľské prostredie** |
| **3.1**. Ktoré podnikateľské subjekty budú predkladaným návrhom ovplyvnené a aký je ich počet? | *Všetky subjekty vstupujúce do zmluvných vzťahov s povinnými osobami (§ 2 zákona č. 211/2000 Z. z.), ak je predmetom zmluvy „informáciu, ktorá sa získala za verejné financie alebo sa týka používania verejných financií alebo nakladania s majetkom štátu alebo majetkom obce alebo majetkom vyššieho územného celku”.**Celkový počet dotknutých podnikateľských subjektov nie je možné odhadnúť* |
| **3.2**. Aký je predpokladaný charakter a rozsah nákladov a prínosov? | *Náklady môžu vznikať na strane povinných osôb v súvislosti s digitalizáciou zmlúv vyhotovených v listinnej podobe. Nepredpokladáme, že by však digitalizácia mala znamenať veľmi vysoké zvýšenie nákladov. Okrem toho je veľký predpoklad, že digitalizáciu zabezpečí  povinná osoba (§ 2 zákona č. 211/2000 Z. z.), ktorá má zriadené webové sídlo.**Očakávaným prínosom je zvýšenie transparentnosti nakladania s verejnými zdrojmi a vytvorenie podmienok pre účinnú kontrolu zo strany verejnosti v danej oblasti*  |
| **3.3**. Aká je predpokladaná výška administratívnych nákladov, ktoré podniky vynaložia v súvislosti s implementáciou návrhu? | *Nie je možno odhadnúť; zverejňovanie zmlúv v Obchodnom vestníku však bude bezodplatné*  |
| **3.4**. Aké sú dôsledky pripravovaného návrhu pre fungovanie podnikateľských subjektov na slovenskom trhu (ako sa zmenia operácie na trhu?) | *Návrh nepredpokladá negatívne dôsledky na fungovanie podnikateľského prostredia; očakáva sa zvýšenie transparentnosti nakladania s verejnými zdrojmi a vytvorenie podmienok pre účinnú kontrolu zo strany verejnosti v danej oblasti. Okrem toho sa očakáva, že zvýšenie transparentnosti zmluvných vzťahov bude viesť k väčšej zodpovednosti zmluvných strán za obsah ich zmlúv t.j. dôjde k posilneniu prevenčnej predzmluvnej zásady podľa § 43 OZ: Účastníci sú povinní dbať, aby sa pri úprave zmluvných vzťahov odstránilo všetko, čo by mohlo viesť k vzniku rozporov. Tým by malo dôjsť zároveň k zníženiu zaťaženosti súdov prípadnými súdnymi spormi.* |
| **3.5**. Aké sú predpokladané spoločensko – ekonomické dôsledky pripravovaných regulácií? | *Predpokladanými spoločensko-ekonomickými dôsledkami pripravovaných regulácií je zvýšenie transparentnosti nakladania s verejnými zdrojmi a vytvorenie podmienok pre účinnú kontrolu zo strany verejnosti v danej oblasti* |